nibzard/narodne-novine-full-text-markdown huggingface dataset:
### NN 106/2023 (13.9.2023.), Indeks proizvođačkih cijena industrijskih proizvoda na domaćem tržištu u kolovozu 2023.

Državni zavod za statistiku

1527

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U KOLOVOZU 2023.

Indeks proizvođačkih cijena industrijskih proizvoda na domaćem tržištu u kolovozu 2023. u odnosu na srpanj 2023. iznosi 100,8.

Klasa: 954-01/23-01/01

Urbroj: 555-01-05-03-23-18

Zagreb, 8. rujna 2023.

Glavna ravnateljica
 Lidija Brković, v. r.
### NN 106/2023 (13.9.2023.), Rješenje o razrješenju i imenovanju pomoćnika ravnatelja Hrvatskog zavoda za zapošljavanje

VLADA REPUBLIKE HRVATSKE

1511

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 89. stavka 2. Zakona o tržištu rada (»Narodne novine«, br. 118/18., 32/20. i 18/22.) i članka 39. stavka 2. Statuta Hrvatskoga zavoda za zapošljavanje (»Narodne novine«, broj 18/20.), Vlada Republike Hrvatske je na sjednici održanoj 7. rujna 2023. donijela

RJEŠENJE

O RAZRJEŠENJU I IMENOVANJU POMOĆNIKA RAVNATELJA HRVATSKOG ZAVODA ZA ZAPOŠLJAVANJE

1. Razrješuje se ANTE DŽAPO dužnosti pomoćnika ravnatelja Hrvatskog zavoda za zapošljavanje, za provedbu projekata sufinanciranih iz fondova Europske unije.

2. Imenuje se ANTE DŽAPO pomoćnikom ravnatelja Hrvatskog zavoda za zapošljavanje, za provedbu projekata sufinanciranih iz fondova Europske unije.

Klasa: UP/I 080-02/23-02/27

Urbroj: 50301-15/07-23-02

Zagreb, 7. rujna 2023.

Predsjednik
 mr. sc. Andrej Plenković, v. r.
### NN 106/2023 (13.9.2023.), Rješenje o imenovanju predstavnika i zamjenika predstavnika Vlade Republike Hrvatske u Gospodarsko-socijalno vijeće

Vlada Republike Hrvatske

1510

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članaka 6. i 7. Sporazuma o osnivanju Gospodarsko-socijalnog vijeća, od 6. rujna 2023., Vlada Republike Hrvatske je na sjednici održanoj 7. rujna 2023. donijela

RJEŠENJE

O IMENOVANJU PREDSTAVNIKA I ZAMJENIKA PREDSTAVNIKA VLADE REPUBLIKE HRVATSKE U GOSPODARSKO-SOCIJALNO VIJEĆE

1. Za predstavnike Vlade Republike Hrvatske u Gospodarsko-socijalno vijeće, imenuju se:

– MARIN PILETIĆ, ministar rada, mirovinskoga sustava, obitelji i socijalne politike

– dr. sc. MARKO PRIMORAC, ministar financija

– ŠIME ERLIĆ, ministar regionalnoga razvoja i fondova Europske unije

– dr. sc. DAVOR FILIPOVIĆ, ministar gospodarstva i održivog razvoja

– dr. sc. IVAN MALENICA, ministar pravosuđa i uprave

– dr. sc. RADOVAN FUCHS, ministar znanosti i obrazovanja.

2. Za zamjenike predstavnika Vlade Republike Hrvatske u Gospodarsko-socijalno vijeće, imenuju se:

– DRAŽEN OPALIĆ, ravnatelj Uprave u Ministarstvu rada, mirovinskoga sustava, obitelji i socijalne politike

– DANIJELA STEPIĆ, glavna državna rizničarka

– SPOMENKA ĐURIĆ, državna tajnica u Ministarstvu regionalnoga razvoja i fondova Europske unije

– HRVOJE BUJANOVIĆ, državni tajnik u Ministarstvu gospodarstva i održivog razvoja

– SANJIN RUKAVINA, državni tajnik u Ministarstvu pravosuđa i uprave

– IVICA ŠUŠAK, državni tajnik u Ministarstvu znanosti i obrazovanja.

Klasa: 080-02/23-01/50

Urbroj: 50301-15/07-23-02

Zagreb, 7. rujna 2023.

Predsjednik
 mr. sc. Andrej Plenković, v. r.
### NN 106/2023 (13.9.2023.), Pravilnik o Upisniku poništajnih postupaka

MINISTARSTVO PRAVOSUĐA I UPRAVE

1522

Na temelju članka 103. stavka 6. Zakona o izvanparničnom postupku (»Narodne novine«, broj 59/23.), ministar pravosuđa i uprave donosi

PRAVILNIK

O UPISNIKU PONIŠTAJNIH POSTUPAKA

Članak 1.

(1) Ovim Pravilnikom propisuje se oblik, sadržaj i način vođenja Upisnika poništajnih postupaka (u daljnjem tekstu: Upisnik).

(2) Upisnik vodi sud.

(3) Upisnik je javan.

Članak 2.

Izrazi koji se koriste u ovome Pravilniku, a imaju rodno značenje odnose se jednako na muški i ženski rod.

Članak 3.

Upisnik iz članka 1. ovog Pravilnika ustrojava se i vodi kao sastavni dio e-Oglasne ploče sudova.

Članak 4.

U Upisnik se upisuje i javno objavljuje:

– rješenje o pokretanju poništajnog postupka iz članka 105. stavka 4. Zakona o izvanparničnom postupku (»Narodne novine«, broj 59/23., dalje u tekstu: Zakon)

– oglas o pokretanju poništajnog postupka iz članka 106. Zakona

– rješenje o poništaju iz članka 112. stavka 5. Zakona

– oglas o objavi nestanka isprave iz članka 114. stavka 1. Zakona.

Članak 5.

U Upisniku će se naznačiti kada je oglas ili rješenje iz članka 4. ovoga Pravilnika objavljeno.

Članak 6.

Rješenja i oglase iz članka 4. ovoga Pravilnika u Upisnik upisuje i objavljuje sud ili javni bilježnik.

Članak 7.

Upisnik se vodi na način da omogući pretraživanje prema:

– vrsti isprave čiji se poništaj traži

– podnositelju prijedloga za pokretanje poništajnog postupka

– prijavitelju nestale isprave

– obvezniku (izdavatelju)

– oznaci predmeta

– sudu koji vodi postupak

– javnom bilježniku koji je objavio oglas iz članka 114. stavka 1. Zakona.

Članak 8.

(1) Objava oglasa o pokretanju poništajnog postupka iz članaka 106. Zakona brisat će se iz Upisnika istekom pozivnog roka.

(2) Ako se donese rješenje o poništenju, provedeni upisi će se brisati istekom roka od šest mjeseci od pravomoćnosti rješenja o poništenju.

(3) Ako se poništajni postupak obustavi, provedeni upisi će se brisati nakon pravomoćnosti rješenja o obustavi.

(4) Objava oglasa nestanka isprave iz članaka 114. Zakona brisat će se iz Upisnika u roku od 60 dana od objave ako prijavitelj ne obavijesti javnog bilježnika kojem je podnio prijavu gubitka isprave da je pred nadležnim sudom pokrenuo postupak za poništaj isprave.

(5) Ako je prijavitelj pred nadležnim sudom pokrenuo postupak za poništaj isprave, objava oglasa nestanka isprave iz članaka 114. Zakona brisat će se iz Upisnika protekom rokova iz stavaka 2. i 3. ovoga članka.

Članak 9.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/23-01/60

Urbroj: 514-04-01-02-01/04-23-02

Zagreb, 1. rujna 2023.

Ministar
 dr. sc. Ivan Malenica, v. r.
### NN 106/2023 (13.9.2023.), Rješenje o prestanku važenja Rješenja o određivanju područja stalnog graničnog prijelaza za međunarodni promet putnika i roba u cestovnom prometu, Goričan

POLICIJSKA UPRAVA MEĐIMURSKA

1512

Na temelju članka 12. stavka 2. Zakona o nadzoru državne granice (»Narodne novine« broj 83/13, 27/16, 114 i 151/22), a u vezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, broj 150/04), Policijska uprava međimurska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U CESTOVNOM PROMETU, GORIČAN

Članak 1.

Danom stupanja na snagu ovoga Rješenja prestaje važiti Rješenje o određivanju područja stalnog graničnog prijelaza za međunarodni promet putnika i roba u cestovnom prometu, Goričan (»Narodne novine«, br. 28/2019.).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: 212-02/23-01/107

Urbroj: 511-21-03-23-19

Čakovec, 5. srpnja 2023.

Načelnik
 Ivan Sokač, v. r.
### NN 106/2023 (13.9.2023.), Rješenje o prestanku važenja Rješenja o određivanju područja stalnog graničnog prijelaza za međunarodni promet putnika i roba u cestovnom prometu, Mursko Središće

POLICIJSKA UPRAVA MEĐIMURSKA

1513

Na temelju članka 12. stavka 2. Zakona o nadzoru državne granice (»Narodne novine« broj 83/13, 27/16, 114 i 151/22), a u vezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, broj 150/04), Policijska uprava međimurska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U CESTOVNOM PROMETU, MURSKO SREDIŠĆE

Članak 1.

Danom stupanja na snagu ovoga Rješenja prestaje važiti Rješenje o određivanju područja stalnog graničnog prijelaza za međunarodni promet putnika i roba u cestovnom prometu, Mursko Središće (»Narodne novine«, br. 28/2019.).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: 212-02/23-01/107

Urbroj: 511-21-03-23-20

Čakovec, 5. srpnja 2023.

Načelnik
 Ivan Sokač, v. r.
### NN 106/2023 (13.9.2023.), Rješenje o prestanku važenja Rješenja o određivanju područja stalnog graničnog prijelaza za međunarodni promet putnika i roba u cestovnom prometu, Trnovec

POLICIJSKA UPRAVA MEĐIMURSKA

1514

Na temelju članka 12. stavka 2. Zakona o nadzoru državne granice (»Narodne novine« broj 83/13, 27/16, 114 i 151/22), a u vezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, broj 150/04), Policijska uprava međimurska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U CESTOVNOM PROMETU, TRNOVEC

Članak 1.

Danom stupanja na snagu ovoga Rješenja prestaje važiti Rješenje o određivanju područja stalnog graničnog prijelaza za međunarodni promet putnika i roba u cestovnom prometu, Trnovec (»Narodne novine«, br. 28/2019.).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: 212-02/23-01/107

Urbroj: 511-21-03-23-21

Čakovec, 5. srpnja 2023.

Načelnik
 Ivan Sokač, v. r.
### NN 106/2023 (13.9.2023.), Rješenje o prestanku važenja Rješenja o određivanju područja stalnog graničnog prijelaza za međunarodni promet putnika u cestovnom prometu, Bukovje

POLICIJSKA UPRAVA MEĐIMURSKA

1515

Na temelju članka 12. stavka 2. Zakona o nadzoru državne granice (»Narodne novine« broj 83/13, 27/16, 114 i 151/22), a u vezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, broj 150/04), Policijska uprava međimurska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA U CESTOVNOM
 PROMETU, BUKOVJE

Članak 1.

Danom stupanja na snagu ovoga Rješenja prestaje važiti Rješenje o određivanju područja stalnog graničnog prijelaza za međunarodni promet putnika u cestovnom prometu, Bukovje (»Narodne novine«, br. 28/2019.).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: 212-02/23-01/107

Urbroj: 511-21-03-23-22

Čakovec, 5. srpnja 2023.

Načelnik
 Ivan Sokač, v. r.
### NN 106/2023 (13.9.2023.), Rješenje o prestanku važenja Rješenja o određivanju područja stalnog graničnog prijelaza za pogranični promet, Banfi

POLICIJSKA UPRAVA MEĐIMURSKA

1516

Na temelju članka 12. stavka 2. Zakona o nadzoru državne granice (»Narodne novine« broj 83/13, 27/16, 114 i 151/22), a u vezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, broj 150/04), Policijska uprava međimurska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG GRANIČNOG PRIJELAZA ZA POGRANIČNI PROMET, BANFI

Članak 1.

Danom stupanja na snagu ovoga Rješenja prestaje važiti Rješenje o određivanju područja stalnog graničnog prijelaza za pogranični promet, Banfi (»Narodne novine«, br. 28/2019.).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: 212-02/23-01/107

Urbroj: 511-21-03-23-23

Čakovec, 5. srpnja 2023.

Načelnik
 Ivan Sokač, v. r.
### NN 106/2023 (13.9.2023.), Rješenje o prestanku važenja Rješenja o određivanju područja stalnog graničnog prijelaza za međunarodni promet putnika i roba u željezničkom prometu, Čakovec

POLICIJSKA UPRAVA MEĐIMURSKA

1517

Na temelju članka 12. stavka 2. Zakona o nadzoru državne granice (»Narodne novine« broj 83/13, 27/16, 114 i 151/22), a u vezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, broj 150/04), Policijska uprava međimurska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U ŽELJEZNIČKOM PROMETU, ČAKOVEC

Članak 1.

Danom stupanja na snagu ovoga Rješenja prestaje važiti Rješenje o određivanju područja stalnog graničnog prijelaza za međunarodni promet putnika i roba u željezničkom prometu, Čakovec (»Narodne novine«, br. 28/2019.).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: 212-02/23-01/107

Urbroj: 511-21-03-23-24

Čakovec, 5. srpnja 2023.

Načelnik
 Ivan Sokač, v. r.
### NN 106/2023 (13.9.2023.), Rješenje o prestanku važenja Rješenja o određivanju područja stalnog graničnog prijelaza za pogranični promet, Sveti Martin na Muri

POLICIJSKA UPRAVA MEĐIMURSKA

1518

Na temelju članka 12. stavka 2. Zakona o nadzoru državne granice (»Narodne novine« broj 83/13, 27/16, 114 i 151/22), a u vezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, broj 150/04), Policijska uprava međimurska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG GRANIČNOG PRIJELAZA ZA POGRANIČNI PROMET, SVETI MARTIN NA MURI

Članak 1.

Danom stupanja na snagu ovoga Rješenja prestaje važiti Rješenje o određivanju područja stalnog graničnog prijelaza za pogranični promet, Sveti Martin na Muri (»Narodne novine«, br. 28/2019.).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: 212-02/23-01/107

Urbroj: 511-21-03-23-25

Čakovec, 5. srpnja 2023.

Načelnik
 Ivan Sokač, v. r.
### NN 106/2023 (13.9.2023.), Rješenje o prestanku važenja Rješenja o određivanju područja stalnog graničnog prijelaza za pogranični promet Preseka

POLICIJSKA UPRAVA MEĐIMURSKA

1519

Na temelju članka 12. stavka 2. Zakona o nadzoru državne granice (»Narodne novine« broj 83/13, 27/16, 114 i 151/22), a u vezi s člankom 7. Pravilnika o uvjetima i načinu određivanja područja graničnog prijelaza (»Narodne novine«, broj 150/04), Policijska uprava međimurska donosi

RJEŠENJE

O PRESTANKU VAŽENJA RJEŠENJA O ODREĐIVANJU PODRUČJA STALNOG GRANIČNOG PRIJELAZA ZA POGRANIČNI PROMET, PRESEKA

Članak 1.

Danom stupanja na snagu ovoga Rješenja prestaje važiti Rješenje o određivanju područja stalnog graničnog prijelaza za pogranični promet, Preseka (»Narodne novine«, br. 28/2019.).

Članak 2.

Ovo Rješenje stupa na snagu osmoga dana od dana objave u »Narodnim novinama«.

Klasa: 212-02/23-01/107

Urbroj: 511-21-03-23-26

Čakovec, 5. srpnja 2023.

Načelnik
 Ivan Sokač, v. r.
### NN 106/2023 (13.9.2023.), Naredba o prestanku važenja Naredbe o mjerama za prihvat nekomercijalnog premještanja kućnih ljubimaca u pratnji vlasnika raseljenih iz Ukrajine

MINISTARSTVO POLJOPRIVREDE

1526

Na temelju članka 7. stavka 6. Zakona o zdravlju životinja (»Narodne novine«, br. 152/22 i 154/22) i članka 52. stavka 2. Zakona o sustavu državne uprave, »Narodne novine« br. 66/19) ministrica poljoprivrede donosi

NAREDBU

O PRESTANKU VAŽENJA NAREDBE O MJERAMA ZA PRIHVAT NEKOMERCIJALNOG PREMJEŠTANJA KUĆNIH LJUBIMACA U PRATNJI VLASNIKA RASELJENIH IZ UKRAJINE

Članak 1.

Danom stupanja na snagu ove Naredbe prestaje važiti Naredba o mjerama za prihvat nekomercijalnog premještanja kućnih ljubimaca u pratnji vlasnika raseljenih iz Ukrajine (»Narodne novine«, broj 67/22).

Članak 2.

Ova Naredba stupa na snagu prvoga dana od dana objave u »Narodnim novinama«.

Klasa: 322-06/22-01/4

Urbroj: 525-09/570-23-425

Zagreb, 28. kolovoza 2023.

Ministrica poljoprivrede
 Marija Vučković, v. r.
### NN 107/2023 (15.9.2023.), Odluka o stavljanju u službenu uporabu katastarskog operata katastra nekretnina za katastarsku općinu Bajer

Državna geodetska uprava

1544

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU BAJER

I.

Na temelju podataka katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz novoosnovane zemljišne knjige izrađen je katastarski operat katastra nekretnina za katastarsku općinu Bajer (MB 337820), a koji se sastoji od:

– katastarskog plana u digitalnom obliku,

– digitalnog ortofotoplana i digitalnog modela terena,

– elaborata geodetske osnove,

– pregledne karte u mjerilu 1:6000,

– pregledne karte s podjelom na detaljne listove katastarskog plana u mjerilu 1:6000, te podjelom na skice izmjere,

– detaljnih listova katastarskog plana u mjerilu 1:1000 (24 lista),

– skice izmjere M 1:500 (29 komada), M 1:1000 (24 komada),

– dopunske skice izmjere (21 komada),

– popisa katastarskih čestica u rasponu od broja 1 do 1223 (ukupno 1360 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 1363 (ukupno 1361 PL-ova).

II.

Katastarski operat katastra nekretnina za katastarsku općinu Bajer (MB 337820) stavlja se u službenu uporabu 7. rujna 2023. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Bajer (MB 337820) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Bajer (MB 337820).

IV.

Katastarski operat katastra nekretnina za katastarsku općinu Bajer (MB 337820) mora se održavati u trajnoj suglasnosti s novo­osnovanom zemljišnom knjigom za katastarsku općinu Bajer.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/23-03/17

Urbroj: 541-04-01-02/2-23-7

Zagreb, 5. rujna 2023.

Glavni ravnatelj
 Antonio Šustić, dipl. ing. geod., v. r.
### NN 107/2023 (15.9.2023.), Pravilnik o izmjenama Pravilnika o stručnim zvanjima za obavljanje poslova na zaštiti i očuvanju kulturnih dobara te uvjetima i načinu njihova stjecanja

Ministarstvo kulture i medija

1541

Na temelju članka 101. stavka 3. Zakona o zaštiti i očuvanju kulturnih dobara (»Narodne novine« broj 69/99, 151/03, 157/03 – Ispravak, 87/09, 88/10, 61/11, 25/12, 136/12, 157/13, 152/14, 44/17, 90/18, 32/20, 62/20, 117/21 i 114/22) ministrica kulture i medija donosi

PRAVILNIK

O IZMJENAMA PRAVILNIKA O STRUČNIM ZVANJIMA ZA OBAVLJANJE POSLOVA NA ZAŠTITI I OČUVANJU KULTURNIH DOBARA TE UVJETIMA I NAČINU NJIHOVA STJECANJA

Članak 1.

U Pravilniku o stručnim zvanjima za obavljanje poslova na zaštiti i očuvanju kulturnih dobara te uvjetima i načinu njihova stjecanja (»Narodne novine«, broj 104/19., 103/20. i 16/22.) u članku 29. stavku 1. točke b), h) i m) mijenjaju se i glase:

»b) polikromirana drvena skulptura i drugi polikromirani drveni predmeti

h) kamena i arhitektonska plastika (kamen, umjetni kamen, žbuka i terakota)

m) namještaj i drvena oprema interijera«.

Članak 2.

(1) Osoba koja je do stupanja na snagu ovoga Pravilnika stekla zvanje konzervator-restaurator za užu specijalnost:

a) polikromirana drvena skulptura prevodi se u zvanje konzervator-restaurator za užu specijalnost polikromirana drvena skulptura i drugi polikromirani drveni predmeti

b) kamena plastika prevodi se u zvanje konzervator-restaurator za užu specijalnost kamena i arhitektonska plastika (kamen, umjetni kamen, žbuka i terakota)

c) namještaj prevodi se u zvanje konzervator-restaurator za užu specijalnost namještaj i drvena oprema interijera.

(2) Prevođenje iz stavka 1. ovoga članka obavit će se rješenjem ministarstva nadležnoga za poslove kulture na zahtjev osobe koja je stekla predmetno zvanje za navedenu užu specijalnost.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 612-08/23-01/1308

Urbroj: 532-02-03-01/5-23-3

Zagreb, 7. rujna 2023.

Ministrica
 dr. sc. Nina Obuljen Koržinek, v. r.
### NN 107/2023 (15.9.2023.), Odluka o izmjeni Odluke o autorizaciji plovila za sakupljanje crvenog koralja (Corallium rubrum) s rokom važenja do 31. prosinca 2023. godine

MINISTARSTVO POLJOPRIVREDE

1543

Na temelju članka 15. stavka 3. Zakona o morskom ribarstvu (»Narodne novine«, br. 62/17., 130/17., 14/19. i 30/23.) i na temelju članka 11.a stavka 1. te članka 15. Pravilnika o obavljanju gospodarskog ribolova na moru ronjenjem (»Narodne novine«, br. 30/21., 72/21., 53/22. i 99/22.), ministrica poljoprivrede donosi

ODLUKU

O IZMJENI ODLUKE O AUTORIZACIJI PLOVILA ZA SAKUPLJANJE CRVENOG KORALJA
 (Corallium rubrum) S ROKOM VAŽENJA
 DO 31. PROSINCA 2023. GODINE

I.

U točki II. Odluke o autorizaciji plovila za sakupljanje crvenog koralja (Corallium rubrum) s rokom važenja do 31. prosinca 2023. godine (»Narodne novine«, br. 100/22., 115/22. i 49/23.) redak pod rednim brojem 1. u tablici mijenja se i glasi:

|  |  |  |  |  |
| --- | --- | --- | --- | --- |
| 1. | HRV000001702 | 401-ST | 92,50 | 92,50 |

II.

Ova Odluka stupa na snagu prvoga dana od dana objave u »Narodnim novinama«.

Klasa: 324-01/22-01/3193

Urbroj: 525-12/718-23-7

Zagreb, 7. rujna 2023.

Ministrica poljoprivrede
 Marija Vučković, v. r.
### NN 107/2023 (15.9.2023.), Odluka o isplati jednokratnog novčanog primanja korisnicima doplatka za djecu radi ublažavanja posljedica porasta cijena energenata

VLADA REPUBLIKE HRVATSKE

1535

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 14. rujna 2023. donijela

ODLUKU

O ISPLATI JEDNOKRATNOG NOVČANOG PRIMANJA KORISNICIMA DOPLATKA ZA DJECU RADI UBLAŽAVANJA POSLJEDICA PORASTA CIJENA ENERGENATA

I.

Ovom Odlukom uređuje se isplata jednokratnog novčanog primanja korisnicima doplatka za djecu ostvarenog u Republici Hrvatskoj, radi ublažavanja posljedica porasta cijena energenata.

II.

Jednokratno novčano primanje iz točke I. ove Odluke isplatit će se korisnicima doplatka za djecu iz točke I. ove Odluke koji su zatečeni u isplati doplatka za djecu za mjesec rujan 2023.

Iznos jednokratnog novčanog primanja iz stavka 1. ove točke određuje se na sljedeći način:

|  |  |
| --- | --- |
| Broj djece po korisniku | Iznos jednokratnog novčanog primanja |
| 1 dijete | 50,00 eura |
| 2 djeteta | 100,00 eura |
| 3 djeteta | 150,00 eura |
| 4 djeteta | 200,00 eura |
| 5 djece i više | 300,00 eura |

III.

Jednokratno novčano primanje pripada i korisnicima kojima su postupci ostvarivanja prava na doplatak za djecu u tijeku, a pravo na isplatu doplatka za djecu bude im priznato do dana 30. rujna 2023.

IV.

Jednokratno novčano primanje korisnicima iz točke II. ove Odluke isplatit će se u mjesecu listopadu 2023., a korisnicima iz točke III. ove Odluke isplatit će se u mjesecu studenom 2023.

V.

Ako se naknadno utvrdi nepripadnost prava na isplatu doplatka za djecu, korisnik je dužan vratiti isplaćeno jednokratno novčano primanje.

VI.

Jednokratno novčano primanje utvrđeno ovom Odlukom ne smatra se dohotkom sukladno članku 11. stavku 13. Pravilnika o porezu na dohodak (»Narodne novine«, br. 10/17., 128/17., 106/18., 1/19., 80/19., 1/20., 74/20., 1/21., 102/22., 112/22., 156/22., 1/23., 3/23. - ispravak i 56/23.) te nije prihod u smislu članka 14.c Zakona o dobrovoljnom zdravstvenom osiguranju (»Narodne novine«, br. 85/06., 150/08., 71/10., 53/20., 120/21. i 23/23.).

Jednokratno novčano primanje utvrđeno ovom Odlukom ne može biti predmet ovrhe.

VII.

Financijska sredstva za provedbu ove Odluke osigurat će se u državnom proračunu Republike Hrvatske.

VIII.

Za provedbu ove Odluke zadužuje se Hrvatski zavod za mirovinsko osiguranje.

IX.

Ova Odluka objavit će se u »Narodnim novinama«, a stupa na snagu 1. listopada 2023.

Klasa: 022-03/23-04/342

Urbroj: 50301-04/25-23-2

Zagreb, 14. rujna 2023.

Predsjednik
 mr. sc. Andrej Plenković, v. r.
### NN 107/2023 (15.9.2023.), Odluka o isplati novčanog primanja nezaposlenim osobama radi ublažavanja posljedica porasta cijena

VLADA REPUBLIKE HRVATSKE

1532

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 14. rujna 2023. donijela

ODLUKU

O ISPLATI NOVČANOG PRIMANJA NEZAPOSLENIM OSOBAMA RADI UBLAŽAVANJA POSLJEDICA PORASTA CIJENA

I.

Ovom Odlukom uređuje se isplata novčanog primanja osobama prijavljenim u evidenciju nezaposlenih osoba Hrvatskog zavoda za zapošljavanje, radi ublažavanja posljedica porasta cijena, u iznosu i pod uvjetima koji se uređuju ovom Odlukom.

II.

Novčano primanje neće se isplatiti osobi iz točke I. ove Odluke koja:

– se prijavila u evidenciju nezaposlenih osoba po prestanku radnog odnosa njezinom voljom ili krivnjom

– je korisnik zajamčene minimalne naknade ili

– ostvaruje jednokratno novčano primanje u sustavu socijalne skrbi i sustavu skrbi o hrvatskim braniteljima iz Domovinskog rata radi ublažavanja posljedica rasta troškova života.

III.

Novčano primanje isplatit će se osobi koja je prijavljena u evidenciju nezaposlenih osoba Hrvatskoga zavoda za zapošljavanje na dan 1. rujna 2023.

IV.

Novčano primanje iznosi 100,00 eura, a isplatit će se nezaposlenoj osobi u listopadu 2023.

V.

Ako se naknadno utvrdi da osoba nije imala uvjete za prijavu u evidenciju nezaposlenih osoba Hrvatskog zavoda za zapošljavanje, dužna je radi stjecanja bez osnove vratiti isplaćeno novčano primanje.

VI.

Na novčano primanje ne plaća se porez na dohodak sukladno članku 9. stavku 1. točki 20. Zakona o porezu na dohodak (»Narodne novine«, br. 115/16., 106/18., 121/19., 32/20., 138/20. i 151/22.) te nije prihod u smislu članka 14.c Zakona o dobrovoljnom zdravstvenom osiguranju (»Narodne novine«, br. 85/06., 150/08., 71/10., 53/20., 120/21. i 23/23.).

Novčano primanje ne može biti predmet ovrhe.

VII.

Sredstva za provedbu ove Odluke osigurat će se u državnom proračunu Republike Hrvatske, na poziciji Hrvatskog zavoda za zapošljavanje, na Aktivnosti A689014 Naknade nezaposlenima.

VIII.

Za provedbu ove Odluke zadužuje se Hrvatski zavod za zapošljavanje.

IX.

Ova Odluka objavit će se u »Narodnim novinama«, a stupa na snagu 1. listopada 2023.

Klasa: 022-03/23-04/347

Urbroj: 50301-04/25-23-2

Zagreb, 14. rujna 2023.

Predsjednik
 mr. sc. Andrej Plenković, v. r.
### NN 107/2023 (15.9.2023.), Odluka o oslobađanju plaćanja zakupnine i naknade za korištenje poljoprivrednog zemljišta u vlasništvu Republike Hrvatske

VLADA REPUBLIKE HRVATSKE

1536

Na temelju članaka 1. i 8. i članka 31. stavka 2. Zakona o Vladi Republike Hrvatske (»Narodne novine« br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 14. rujna 2023. donijela

ODLUKU

O OSLOBAĐANJU PLAĆANJA ZAKUPNINE I NAKNADE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE

I.

Zakupnicima i korisnicima poljoprivrednog zemljišta u vlasništvu Republike Hrvatske, koji su zahvaćeni posljedicama afričke svinjske kuge i posljedicama prirodnih nepogoda na cjelokupnom području Vukovarsko-srijemske županije, na području Brodsko-posavske županije u općinama Sikirevci, Gundinci, Slavonski Šamac, Velika Kopanica, Oprisavci i Vrpolje i na području Osječko-baranjske županije u općini Strizivojna, oslobađaju se plaćanja zakupnine i naknade za korištenje poljoprivrednog zemljišta u vlasništvu Republike Hrvatske za razdoblje korištenja od 1. srpnja do 31. prosinca 2023. i za 2024. godinu u cijelosti u dijelu koji je prihod državnog proračuna Republike Hrvatske u iznosu od 25 %.

II.

Iznimno od točke I. ove Odluke, fizička ili pravna osoba u rangu velikih poduzeća oslobađaju se u visini od 50 % plaćanja zakupnine i naknade iz točke I. ove Odluke u dijelu koji je prihod državnog proračuna Republike Hrvatske.

III.

Preporučuje se županijama, općinama i gradovima iz točke I. ove Odluke da zakupnike i korisnike poljoprivrednog zemljišta u vlasništvu Republike Hrvatske oslobode plaćanja zakupnine, odnosno naknade iz točaka I. i II. ove Odluke, u dijelu koji je prihod županije odnosno u dijelu koji je prihod općina i gradova.

IV.

Republika Hrvatska će nadoknaditi sredstva onim županijama, općinama i gradovima koji donesu odluku iz točke III. ove Odluke, u iznosu za koji im je umanjen prihod s osnove plaćanja zakupnine i naknade za poljoprivredno zemljište u vlasništvu Republike Hrvatske u dijelu koji je prihod županije odnosno u dijelu koji je prihod općine i grada.

V.

Ova Odluka objavit će se u »Narodnim novinama«, a stupa na snagu 1. listopada 2023.

Klasa: 022-03/23-07/369

Urbroj: 50301-05/31-23-2

Zagreb, 14. rujna 2023.

Predsjednik
 mr. sc. Andrej Plenković, v. r.
### NN 107/2023 (15.9.2023.), Odluka o donošenju Izmjena Programa potpore poljoprivrednim proizvođačima za ublažavanje posljedica prirodnih nepogoda nastalih u 2023. godini

VLADA REPUBLIKE HRVATSKE

1537

Na temelju članka 39. stavka 2. Zakona o poljoprivredi (»Narodne novine«, br. 118/18., 42/20., 127/20. – Odluka Ustavnog suda Republike Hrvatske, 52/21. i 152/22.), a u vezi s člankom 7. točkom 4. Zakona o ublažavanju i uklanjanju posljedica prirodnih nepogoda (»Narodne novine«, broj 16/19.), Vlada Republike Hrvatske je na sjednici održanoj 14. rujna 2023. donijela

ODLUKU

O DONOŠENJU IZMJENA PROGRAMA POTPORE POLJOPRIVREDNIM PROIZVOĐAČIMA ZA UBLAŽAVANJE POSLJEDICA PRIRODNIH NEPOGODA NASTALIH U 2023. GODINI

I.

Donose se Izmjene Programa potpore poljoprivrednim pro­izvođačima za ublažavanje posljedica prirodnih nepogoda nastalih u 2023. godini (u daljnjem tekstu: Izmjene Programa), u tekstu koji je Vladi Republike Hrvatske dostavilo Ministarstvo poljoprivrede aktom, klasa: 320-12/23-01/45, urbroj: 525-06/204-23-3, od 5. rujna 2023.

II.

Izmjene Programa sufinanciraju se u 2023. godini u ukupnom iznosu od 25.000.000,00 eura iz Državnog proračuna Republike Hrvatske za 2023. godinu.

Sredstva za provedbu Izmjena Programa osigurat će se preraspodjelom sredstava u 2023. godini.

III.

Zadužuje se Ministarstvo poljoprivrede da na svojim mrežnim stranicama objavi Izmjene Programa.

IV.

Zadužuje se Ministarstvo poljoprivrede da o donošenju ove Odluke izvijesti Agenciju za plaćanja u poljoprivredi, ribarstvu i ruralnom razvoju.

V.

Ova Odluka objavit će se u »Narodnim novinama«, a stupa na snagu 1. listopada 2023.

Klasa: 022-03/23-07/370

Urbroj: 50301-05/31-23-2

Zagreb, 14. rujna 2023.

Predsjednik
 mr. sc. Andrej Plenković, v. r.
### NN 107/2023 (15.9.2023.), Zaključak u vezi s mjerama revitalizacije pogođenih poljoprivrednih gospodarstava i ublažavanja ekonomskih posljedica afričke svinjske kuge

VLADA REPUBLIKE HRVATSKE

1539

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 14. rujna 2023. donijela

ZAKLJUČAK

1. Vlada Republike Hrvatske podržava pružanje financijske pomoći poljoprivrednim gospodarstvima u sektoru svinjogojstva i subjektima koji posluju u objektima za klanje svinja i preradu svinjskog mesa na području zona ograničenja određenih zbog pojave afričke svinjske kuge u cilju revitalizacije stočarske proizvodnje i ublažavanja nastalih ekonomskih gubitaka.

2. Zadužuje se Ministarstvo poljoprivrede da u suradnji s jedinicama područne (regionalne) samouprave provede aktivnosti izrade i provedbe mjera potpore u cilju revitalizacije svinjogojske proizvodnje u poljoprivrednim gospodarstvima zbog narušenog proizvodnog potencijala na području zona ograničenja određenih zbog pojave afričke svinjske kuge.

3. Zadužuje se Ministarstvo poljoprivrede da provede aktivnosti izrade i provedbe mjere potpore u cilju ublažavanja gubitaka nastalih u objektima za klanje svinja i preradu svinjskog mesa na području zona ograničenja određenih zbog pojave afričke svinjske kuge.

4. Zadužuje se Ministarstvo poljoprivrede da osigura sredstva u ukupnom iznosu od 15.000.000,00 eura za provedbu aktivnosti iz točaka 2. i 3. ovoga Zaključka. Iznos od 7.000.000,00 eura osigurat će se preraspodjelom sredstava u 2023. godini, dok će se preostali iznos od 8.000.000,00 eura planirati u okviru limita ukupnih rashoda za razdjel 060 Ministarstvo poljoprivrede za 2024. godinu.

5. Ovaj Zaključak objavit će se u »Narodnim novinama«.

Klasa: 022-03/23-07/371

Urbroj: 50301-05/31-23-2

Zagreb, 14. rujna 2023.

Predsjednik
 mr. sc. Andrej Plenković, v. r.
### NN 107/2023 (15.9.2023.), Odluka o donošenju Državnog plana djelovanja civilne zaštite

VLADA REPUBLIKE HRVATSKE

1538

Na temelju članka 10. stavka 1. podstavka 4. Zakona o sustavu civilne zaštite (»Narodne novine«, br. 82/15., 118/18., 31/20., 20/21. i 114/22.), a u vezi s Pravilnikom o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihova donošenja (»Narodne novine«, broj 66/21.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 14. rujna 2023. donijela

ODLUKU

O DONOŠENJU DRŽAVNOG PLANA DJELOVANJA CIVILNE ZAŠTITE

I.

Donosi se Državni plan djelovanja civilne zaštite, u tekstu koji je Vladi Republike Hrvatske dostavilo Ministarstvo unutarnjih poslova aktom, klasa: 011-02/22-01/173, urbroj: 511-01-152-23-96, od 29. kolovoza 2023.

II.

Zadužuje se Ministarstvo unutarnjih poslova da o ovoj Odluci izvijesti nadležna tijela, nositelje i sudionike u provedbi Državnog plana iz točke I. ove Odluke.

III.

Zadužuje se Ministarstvo unutarnjih poslova da Državni plan iz točke I. ove Odluke objavi na svojim mrežnim stranicama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-42/04

Urbroj: 50301-29/23-23-5

Zagreb, 14. rujna 2023.

Predsjednik
 mr. sc. Andrej Plenković, v. r.
### NN 107/2023 (15.9.2023.), Zaključak o uspostavi financijskih proizvoda namijenjenih investicijama i obrtnim sredstvima za poljoprivrednu proizvodnju i preradu poljoprivrednih proizvoda za 2023. i 2024. godinu

VLADA REPUBLIKE HRVATSKE

1540

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 14. rujna 2023. donijela

ZAKLJUČAK

1. Sredstva za financijske proizvode namijenjene investicijama i obrtnim sredstvima za poljoprivrednu proizvodnju i preradu poljoprivrednih proizvoda za 2023. i 2024. godinu osigurat će se iz povrata od plasiranih kredita financijskog instrumenta Programa ruralnog razvoja Republike Hrvatske za razdoblje 2014. – 2020. »Obrtna sredstva za ruralni razvoj« (u daljnjem tekstu: FI PRR OBS), koje provodi Hrvatska banka za obnovu i razvitak te iz sredstava Europskog poljoprivrednog fonda za ruralni razvoj, kroz intervencije za provedbu financijskih instrumenata Strateškog plana Zajedničke poljoprivredne politike Republike Hrvatske 2023. - 2027 (u daljnjem tekstu: SP ZPP). Ukupan iznos sredstava je 23.506.407,12 eura, s mogućnošću povećanja za preostale povrate iz FI PRR OBS-a, kao i povrata koji se očekuju iz financijskog instrumenta »Investicijski krediti za ruralni razvoj«.

2. Sredstva u iznosu od 6.447.584,62 eura iz povrata od FI PRR OBS-a namjenjuju se za uspostavu i provedbu nove linije financiranja za obrtna sredstva radi osiguravanja kontinuiteta financiranja.

3. Financijski instrumenti SP ZPP-a pokrenut će se u 2024. godini.

4. Zadužuje se Ministarstvo poljoprivrede za provedbu ovoga Zaključka, odnosno osiguravanje okvira za kontinuitet financiranja putem nove kreditne linije iz točke 2. ovoga Zaključka do 15. rujna 2023. i uspostavu okvira za provedbu točke 3. ovoga Zaključka do 1. prosinca 2023.

5. Ovaj Zaključak objavit će se u »Narodnim novinama«.

Klasa: 022-03/23-07/372

Urbroj: 50301-05/31-23-2

Zagreb, 14. rujna 2023.

Predsjednik
 mr. sc. Andrej Plenković, v. r.
### NN 108/2023 (20.9.2023.), Indeks potrošačkih cijena u kolovozu 2023.

Državni zavod za statistiku

1557

Državni zavod za statistiku objavljuje

INDEKS

POTROŠAČKIH CIJENA U KOLOVOZU 2023.

Indeks potrošačkih cijena u kolovozu 2023. u odnosu na srpanj 2023. iznosi 100,5.

Klasa: 956-03/23-01/3
 Urbroj: 555-01-04-06-01-23-16
 Zagreb, 15. rujna 2023.

Glavna ravnateljica
 Lidija Brković, v. r.
### NN 108/2023 (20.9.2023.), Odluka o iznosu tarifnih stavki za zajamčenu opskrbu plinom za krajnje kupce koji nisu kućanstvo za razdoblje od 1. listopada 2023. do 31. prosinca 2023.

Hrvatska energetska regulatorna agencija

1560

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 6. Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu (»Narodne novine«, broj 108/20, 20/22 i 38/23), Hrvatska energetska regulatorna agencija je na 23. sjednici Upravnog vijeća održanoj 15. rujna 2023. donijela

ODLUKU

O IZNOSU TARIFNIH STAVKI ZA
 ZAJAMČENU OPSKRBU PLINOM ZA KRAJNJE KUPCE KOJI NISU KUĆANSTVO ZA RAZDOBLJE OD 1. LISTOPADA 2023. DO 31. PROSINCA 2023.

I.

Ovom Odlukom određuju se elementi za izračun krajnje cijene zajamčene opskrbe za krajnje kupce koji nisu kućanstvo, odnosno trošak nabave plina i trošak opskrbe plinom za zajamčenu opskrbu, za razdoblje od 1. listopada 2023. do 31. prosinca 2023. godine.

II.

Trošak nabave plina za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0455 EUR/kWh (0,3428 HRK/kWh).

III.

Trošak opskrbe plinom za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0071 EUR/kWh (0,0534 HRK/kWh).

IV.

Trošak distribucije plina, odnosno iznos tarifne stavke za distribuiranu količinu plina i fiksna mjesečna naknada za pojedini tarifni model, za pojedino distribucijsko područje u Republici Hrvatskoj određuju se prema Odluci o iznosu tarifnih stavki za distribuciju plina.

V.

Iznosi troška nabave plina i troška opskrbe plinom za zajamčenu opskrbu iz ove Odluke iskazani su dvojno u eurima i kunama, uz primjenu fiksnog tečaja konverzije 7,53450 kuna za jedan euro.

VI.

Ova Odluka objavit će se u »Narodnim novinama«, a stupa na snagu 1. listopada 2023.

Klasa: 391-35/22-01/41

Urbroj: 371-04-23-13

Zagreb, 15. rujna 2023.

Zamjenik
 predsjednika Upravnog vijeća
 mr. sc. Željko Vrban, v. r.
### NN 109/2023 (22.9.2023.), Rješenje o razrješenju zamjenika državnog tajnika Središnjeg državnog ureda za Hrvate izvan Republike Hrvatske

VLADA REPUBLIKE HRVATSKE

1566

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19., 98/19. i 141/22.), Vlada Republike Hrvatske je na sjednici održanoj 14. rujna 2023. donijela

RJEŠENJE

O RAZRJEŠENJU ZAMJENIKA DRŽAVNOG TAJNIKA SREDIŠNJEG DRŽAVNOG UREDA ZA HRVATE IZVAN REPUBLIKE HRVATSKE

Razrješuje se DARIO MAGDIĆ položaja zamjenika državnog tajnika Središnjeg državnog ureda za Hrvate izvan Republike Hrvatske, s danom 19. rujna 2023., zbog isteka mandata.

Klasa: UP/I 080-02/23-02/28

Urbroj: 50301-15/07-23-02

Zagreb, 14. rujna 2023.

Predsjednik
 mr. sc. Andrej Plenković, v. r.
### NN 109/2023 (22.9.2023.), Rješenje o razrješenju glavne tajnice Središnjeg državnog ureda za Hrvate izvan Republike Hrvatske

VLADA REPUBLIKE HRVATSKE

1567

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19., 98/19. i 141/22.), Vlada Republike Hrvatske je na sjednici održanoj 14. rujna 2023. donijela

RJEŠENJE

O RAZRJEŠENJU GLAVNE TAJNICE SREDIŠNJEG DRŽAVNOG UREDA ZA HRVATE IZVAN REPUBLIKE HRVATSKE

Razrješuje se KRISTINA DUJAKOVIĆ položaja glavne tajnice Središnjeg državnog ureda za Hrvate izvan Republike Hrvatske, s danom 19. rujna 2023., zbog isteka mandata.

Klasa: UP/I 080-02/23-02/29

Urbroj: 50301-15/07-23-02

Zagreb, 14. rujna 2023.

Predsjednik
 mr. sc. Andrej Plenković, v. r.
### NN 109/2023 (22.9.2023.), Odluka o izmjenama Odluke o autorizaciji plovila za ribolov igluna (Xiphias gladius) u 2023. godini

Ministarstvo poljoprivrede

1569

Na temelju članka 15. stavka 3. Zakona o morskom ribarstvu (»Narodne novine«, br. 62/17, 130/17, 14/19 i 30/23) i članka 7. stavka 11. Pravilnika o ribolovnim mogućnostima i ribolovu igluna (Xiphias gladius) (»Narodne novine«, br. 36/23), ministrica poljoprivrede donosi

ODLUKU

O IZMJENAMA ODLUKE O
 AUTORIZACIJI PLOVILA ZA RIBOLOV IGLUNA (Xiphias gladius) U 2023. GODINI

I.

U točki II. Odluke o autorizaciji plovila za ribolov igluna (Xiphias gladius) u 2023. godini (»Narodne novine« br. 39/23) redak pod rednim brojem 12. u tablici mijenja se i glasi:

|  |  |  |  |
| --- | --- | --- | --- |
| 12. | HRV000017295 | 256076-KŽ | 7.687 |

Redak pod rednim brojem 14. u tablici briše se.

Dosadašnji retci od 15. do 20. postaju retci od 14. do 19.

II.

Ova Odluka stupa na snagu prvoga dana od dana objave u »Narodnim novinama«.

Klasa: 324-03/23-01/46

Urbroj: 525-12/717-23-3

Zagreb, 18. rujna 2023.

Ministrica poljoprivrede
 Marija Vučković, v. r.
### NN 109/2023 (22.9.2023.), Odluka o pokretanju postupka pregovora o sklapanju izmjena i dopuna Kolektivnog ugovora za državne službenike i namještenike i imenovanju pregovaračkoga odbora Vlade Republike Hrvatske

VLADA REPUBLIKE HRVATSKE

1564

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 21. rujna 2023. donijela

ODLUKU

O POKRETANJU POSTUPKA PREGOVORA O SKLAPANJU IZMJENA I DOPUNA KOLEKTIVNOG UGOVORA ZA DRŽAVNE SLUŽBENIKE I NAMJEŠTENIKE I IMENOVANJU PREGOVARAČKOGA ODBORA VLADE REPUBLIKE HRVATSKE

I.

Pokreće se postupak pregovora o sklapanju izmjena i dopuna Kolektivnog ugovora za državne službenike i namještenike (»Narodne novine«, br. 56/22., 127/22. i 58/23.).

II.

U pregovarački odbor Vlade Republike Hrvatske za pregovore o sklapanju izmjena i dopuna Kolektivnog ugovora za državne službenike i namještenike iz točke I. ove Odluke imenuju se:

– Marin Piletić, ministar rada, mirovinskoga sustava, obitelji i socijalne politike, predsjednik

– dr. sc. Davor Božinović, potpredsjednik Vlade Republike Hrvatske i ministar unutarnjih poslova, član

– dr. sc. Marko Primorac, ministar financija, član

– dr. sc. Ivan Malenica, ministar pravosuđa i uprave, član

– dr. sc. Mario Banožić, ministar obrane, član.

III.

Za zamjenike članova pregovaračkoga odbora iz točke II. ove Odluke imenuju se:

– Dražen Opalić, Ministarstvo rada, mirovinskoga sustava, obitelji i socijalne politike

– Sanda Šimić Petrinjak, Ministarstvo unutarnjih poslova

– Danijela Stepić, Ministarstvo financija

– Olga Plazibat Novosel, Ministarstvo pravosuđa i uprave

– Branko Hrg, Ministarstvo obrane.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/367

Urbroj: 50301-05/14-23-2

Zagreb, 21. rujna 2023.

Predsjednik
 mr. sc. Andrej Plenković, v. r.
### NN 109/2023 (22.9.2023.), Odluka o pokretanju postupka pregovora o sklapanju izmjena i dopuna Temeljnog kolektivnog ugovora za službenike i namještenike u javnim službama i imenovanju pregovaračkoga odbora Vlade Republike Hrvatske

VLADA REPUBLIKE HRVATSKE

1565

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 21. rujna 2023. donijela

ODLUKU

O POKRETANJU POSTUPKA PREGOVORA O SKLAPANJU IZMJENA I DOPUNA TEMELJNOG KOLEKTIVNOG UGOVORA ZA SLUŽBENIKE I NAMJEŠTENIKE U JAVNIM SLUŽBAMA I IMENOVANJU PREGOVARAČKOGA ODBORA VLADE REPUBLIKE HRVATSKE

I.

Pokreće se postupak pregovora o sklapanju izmjena i dopuna Temeljnog kolektivnog ugovora za službenike i namještenike u javnim službama (»Narodne novine«, br. 56/22., 127/22. i 58/23.).

II.

U pregovarački odbor Vlade Republike Hrvatske za pregovore o sklapanju izmjena i dopuna Temeljnog kolektivnog ugovora za službenike i namještenike u javnim službama iz točke I. ove Odluke imenuju se:

– Marin Piletić, ministar rada, mirovinskoga sustava, obitelji i socijalne politike, predsjednik

– dr. sc. Marko Primorac, ministar financija, član

– dr. sc. Vili Beroš, dr. med., ministar zdravstva, član

– dr. sc. Radovan Fuchs, ministar znanosti i obrazovanja, član

– dr. sc. Ivan Malenica, ministar pravosuđa i uprave, član

– dr. sc. Nina Obuljen Koržinek, ministrica kulture i medija, članica.

III.

Za zamjenike članova pregovaračkoga odbora iz točke II. ove Odluke imenuju se:

– Dražen Opalić, Ministarstvo rada, mirovinskoga sustava, obitelji i socijalne politike

– Stipe Župan, Ministarstvo financija

– Tomislav Dulibić, Ministarstvo zdravstva

– Stipe Mamić, Ministarstvo znanosti i obrazovanja

– Olga Plazibat Novosel, Ministarstvo pravosuđa i uprave

– dr. sc. Ivica Poljičak, Ministarstvo kulture i medija.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/368

Urbroj: 50301-04/12-23-2

Zagreb, 21. rujna 2023.

Predsjednik
 mr. sc. Andrej Plenković, v. r.
### NN 109/2023 (22.9.2023.), Odluka o raspisivanju prijevremenih izbora za članove Gradskog vijeća Grada Orahovice

VLADA REPUBLIKE HRVATSKE

1563

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12., 121/16., 98/19., 42/20., 144/20. i 37/21.), Vlada Republike Hrvatske je na sjednici održanoj 21. rujna 2023. donijela

ODLUKU

O RASPISIVANJU PRIJEVREMENIH IZBORA ZA ČLANOVE GRADSKOG VIJEĆA GRADA ORAHOVICE

I.

Raspisuju se prijevremeni izbori za članove Gradskog vijeća Grada Orahovice.

II.

Za dan provedbe izbora određuje se nedjelja, 29. listopada 2023.

III.

Ova Odluka objavit će se u »Narodnim novinama«, a stupa na snagu 28. rujna 2023.

Klasa: 022-03/23-04/360

Urbroj: 50301-21/21-23-2

Zagreb, 21. rujna 2023.

Predsjednik
 mr. sc. Andrej Plenković, v. r.
### NN 109/2023 (22.9.2023.), Pravilnik o izmjenama Pravilnika o sadržaju i načinu vođenja elektroničkog očevidnika inspektora Državnog inspektorata

DRŽAVNI INSPEKTORAT

1570

Na temelju članka 79. stavka 3. Zakona o Državnom inspektoratu (»Narodne novine«, broj 115/18, 117/21 i 67/23) glavni državni inspektor donosi

PRAVILNIK

O IZMJENAMA PRAVILNIKA O SADRŽAJU I NAČINU VOĐENJA ELEKTRONIČKOG OČEVIDNIKA INSPEKTORA DRŽAVNOG INSPEKTORATA

Članak 1.

U Pravilnik o sadržaju i načinu vođenja elektroničkog očevidnika inspektora Državnog inspektorata (»Narodne novine«, broj 92/2022) u članku 10. riječi: »30. rujna 2023.« zamjenjuju se riječima: »30. rujna 2026.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/22-01/1

Urbroj: 443-01-02-02-23-4

Zagreb, 15. rujna 2023.

Glavni državni inspektor
 dr. sc. Andrija Mikulić, v. r.